cyanic-selkie/wikianc huggingface dataset:
Евдокија Никулина
Воена кариера
По приклучувањето кон Црвената Армија во 1941 година и завршувањето на обуката, распоредена е на Источниот фронт на војната како командант на ескадрила. Во нејзините должности го брани Јужниот, Транскавкаскиот, Севернокавкаскиот и 2. белоруски фронт.
Фосфин
Циклични фосфини
Секундарните и терцијарните фосфини се јавуваат и во циклични облици. Тричлените прстени се нарекуваат фосфирани (незаситени: фосфирени), петочлените прстени се нарекуваат фосфолани (незаситени: фосфоли), а шесточлени прстени се нарекуваат фосфинани.
Фумигант
Во земјоделството се користат пелети од алуминиум фосфид, калциум фосфид или цинк фосфид, кои ослободуваат фосфин при допир со атмосферска вода или стомачна киселина на глодачи. Овие пелети исто така содржат агенси за редуцирање на потенцијалот за самозапалување или експлозија на ослободениот фосфин. Неодамнешна алтернатива е употребата на фосфински гас разреден со CO2, N2 или со воздух, за да се донесе под точката на запаливост. Употребата на фосфинот како гас ги избегнува проблемите поврзани со цврстите остатоци што ги остава металниот фосфид и резултира со побрза, поефикасна контрола на целните штетници.
Тринидад и Тобаго
Население, јазик и религија
Единствениот службен јазик во државата е англискиот јазик. Сепак, најмногу зборувани јазици во државата се локални варијанти на англискиот наречени тринидадски англиски и тобагоски креолски јазик во кои се изразуваат шпански, индиски, африкански и европски примеси.
Тринидад и Тобаго е дом на поголем број религиски заедници. Најголема религиска заедноца е христијанството со 43.6 % од вкупното население, па потоа следат хиндуизам со 22.5% и останати помали заедници.
Според проценката од 2005 година Тринидад и Тобаго има население од околу 1,3 милиони жители, од кои 96% живее на островот Тринидад, додека само 4% живеат на Тобаго. Населението е со различна етничка и расна припадност што е директна последица од историјата на државата. Двете најголеми етнички заедници во Тринидад и Тобаго се Индијците и Африканците кои пак сочинуваат околу 80% од населението. Остатокот од населението се европски или азиски доселеници и локални староседелци.
Култура
Тринидад и Тобаго е родно место на музичкиот правец калипсо и инструментот стилпан, за кој во Тринидад и Тобаго се тврди дека тој е единствениот музички инструмен измислен во XX век. Големата шареноликост на Тринидад и Тобаго во поглед на етничката и расната припадност овозможува одржување на голем број фестивали и церемонии низ текот на целата година.
Повеќеѕвезден систем
Повеќеѕвезден систем — систем составен од три или повеќе ѕвезди кои гледани од Земјата изгледаат дека се блиску една до друга на небото. Ова може да е резултат на ѕвезди кои се физички блиску и кои ги поврзува гравитацијата тогаш велиме дека се работи за физички повеќеѕвезден систем, или може ѕвездите само да изгледаат дека се блиску една до друга тогаш велиме дека се работи за оптички повеќеѕвезден систем. Физичките повеќекратните ѕвездени системи исто така се нарекуваат и само ѕвездени системи.
Повеќеѕвездените системи по големина се меѓу двоен систем, две ѕвезди во стабилна орбита и расеано ѕвездено јато, кое е со посложена динамика и обично има од 100 до 1.000 ѕвезди. Повеќето повеќеѕвездени системи се организирани во хиерархија, при што помалите орбити се групирани внатре во поголемите орбити. Во ваквите системи взаемното дејство меѓу орбитите е мало, како при двојни ѕвезди, и орбитите се стабилни. Други повеќеѕвездени системи, кои се наречени и трапезија (trapezia), обично се многу млади и нестабилни системи, но брзо се раздвојуваат во стабилни повеќеѕвездени системи. Пример за ваков систем е Трапезиум кое се наоѓа во срцето на маглината Орион.
Трапезија
Втората позната класа на повеќеѕвездени системи се младите системи трапезија, наречени според познатиот повеќеѕвезден систем познат како Трапезиум кој се наоѓа во срцето на маглината Орион. Ваквите системи не се ретки, обично се наоѓаат блиску до или во сјајна маглина. Овие ѕвезди немаат стандардна хиерархија, но имаат стабилни орбити при што тежиштето не е непроменливо во некоја точка, туку се поместува како што ѕвездите ја менуваат меѓусебната позицијата. Оваа врска е наречена interplay. Ваквите ѕвезди на крајот се сместуваат до двоен систем со далечен придружник.
Гојко Суботиќ
Научна активност
Еден од најзначајните проучувачи на спомениците од средниот век и од периодот на турското владеење во Македонија. Речиси половина од неговиот опус е со тематика сврзана со живописот на византискиот стил во македонските споменици. Во делото Охридската сликарска школа од ⅩⅤ век ги има анализирано сите сликарски ансамбли на македонски терен, како и во Бугарија и во Грција, за коишто мисли дека припаѓаат на Охридската школа од ⅩⅤ век, со што битно ги збогатува нашите сознанија за овој малку проучуван период на уметноста во Македонија. Книгата спаѓа меѓу најреферентните студии за овој период во светот.
Бели Манастир
1929
Според пописот од 1929 година, градот имал:
Киријак Макуриски
Киријак (околу 750 г.) - владетел на нубиското кралство Макурија. Додека некои историчари го ставаат неговото владеење помеѓу Меркуриј и Захарија I, според Север од Ел Ашмунеин, Киријак го наследил Марк.
Цигански романсеро
Цигански романсеро (шпански: Romancero gitano) — збирка песни на шпанскиот поет Федерико Гарсија Лорка од 1928 година. Песните во збирката се напишани во периодот 1924-1927 година.
Охридска мрена
Размножување
По испуштањето на јајцето во вода, водата продира во него и тоа набабрува. Како резултат на ова, перивителинскиот простор се формира помеѓу мембраната и витилусот, кои немаат пристапност од овој момент. За време наовој период, пречникот на мембраната е 2,11 мм, а на витилусот 1,54 мм. И мембраната и виталусот се кружни. Вителусот е позициониран во центарот на надворешната мембрана. Има жолта боја, со 2-3 изразени капки и неколку мали, масни капки.
Фотографија на природа
Етика
Многубројни етички грижи и дебати кружеа околу создавањето на фотографии на природата. Вообичаените тематики се однесуваа на потенцијалниот стрес или штета врз дивината, можноста фотографите да ги опусошат и уничтат природните простори, употребата на животинските фарми во забавните паркови, и веродостојноста и манипулацијата со фотографиите.
Медамуд
Историја
За време на 12-тата династија на Средното Кралство, стариот храм бил целосно реконструиран во поголеми размери.
Весна Мундишевска-Велјановска
Весна Мундишевска-Велјановска е родена на 13 ноември 1973 год. во Битола. Таа е македонски поет, поет за деца и есеистучар.
Биографија
Автор е на 12 книги поезија, 2 книги со критичко-есеистички текстови и соавтор на книга со песни за деца, а автор и соавтор е и на 6 стручни книги. Нејзината поезија е преведена на повеќе странски јазици. Застапувана е во антологии.
Лабораторија
Лабораторија — место што овозможува контролирани услови за научни и технолошки истражувања, опити и мерења. Лабораториски услуги може да бидат понудени во многу ситуации: медицински испитувања, регионални и национални центри за стандардизација итн.
Јагода Сланева
Творештво
Како примабалерина на Македонскиот балет таа гостувала на различни сцени во Франција, Германија, Полска, Романија, Канада, Словенија, Србија, Хрватска и други земји.
Џамија (Елово)
Еловската џамија — единствената џамија во селото Елово, во Општина Студеничани, Македонија.
Италијански приказни
Василиј
Во подоцнежната ера на Сејченто, најистакнат италијански раскажувач бил Жамбатиста Базиле. Басил ја заснова својата книга „Пентамерон “ врз селскиот фолклор. Истражувачот И. Н. Голенишчев-Кутузов го нарекува „Пентамерон“ „едно од најсветлите дела на европската литература од 17 век“. :"Ова е прва книга со народни бајки во историјата на европската литература, буквално обработена во барокен стил, но посебен барок, на многу начини многу поразличен од маринизмот."Книгата е напишана во 1634-1636 година. во Неапол, а на почетокот се викала „Приказна за бајките“. Напишано е на неаполски дијалект, а насловот го дал авторот Џан Алесио Абатутис - псевдоним  Базиле.
Италијанската бајка во Русија
Во 1991 година, Н. В. Котрелев објавил збирка италијански бајки, комбинирајќи ја збирката Три портокали, италијански бајки обработени од Итало Калвино, италијански бајки објавени од Максим Горки и М. Ф. Андреева, како и бајки во италијански раскази од збирките „Новелино“ и „Триста раскази“ од Франко Сакети (вкупно 23 раскази). Тоа беше најкомплетната колекција на италијански народни приказни, преведена на руски јазик во тоа време. Сепак, во него не беа вклучени сите приказни што беа преведени до тоа време: приказната „Веселиот чевлар“ од колекцијата „Три портокали“ и приказни од колекцијата „Во мојата земја“: „Весел Монакикио“, „Полабав“, „Кикибио и кран“, „Мрзливата Брухолина, Тредичино, pепоне, Во мојата земја, Полдино и судијата, Казнетиот лихвар, Кожата на мечката. Во исто време, Н.В. Котрелев ја надополнил листата на бајките на Итало Калвино со превод на три нови бајки: „Малото овчарче“, „Колбас Сињора“ како прераскажување на Наталија Хесе и Зоја Задунаискаја и сопствен превод на приказната „ Двајца грбави“.
Фридрих Ниче
Ниче ја започнува својата кариера како класичен филолог пред да се посвети на филозофијата. На возраст од 24 години, тој е назначен за професор по класична филологија на Универзитетот во Базел, но поднел оставка во 1879 година, поради здравствени проблеми кои продолжуваат да го мачат целиот живот. Во 1889 година, Ниче западнал во лудило и е препуштен на грижата на мајка му и сестра му, сѐ до 1900 година.
Животопис
По дипломирањето во 1864 година, Ниче ги започнува студиите по теологија и класична филологија на Универзитетот во Бон. По еден семестар, поради мајка му, ги прекинува теолошките студии и ја губи верата. Ова можеби се случило делумно поради влијанието на Давид Штраус и неговото дело Животот на Исус, иако уште во есејот под наслов Судбина и Историја, напишана во 1862 година, Ниче уште тогаш тврдел дека историското истражување го дискредитирала централната христијанска догма. Ниче потоа се сосредоточил на проучувањето на филолошките науки кај професорот Фридрих Вилхелм Ритхел при Универзитетот во Лајпциг, кого го сметал за „единствениот генијален научник кој сум го видел до денес“. Таму станал близок пријател со Ервин Рохде, а набргу се појавила неговата прва филолошка публикација, објавена во „Rheinisches Museum“. Во 1865 година Ниче започнува темелно да ги проучува делата на Артур Шопенхауер. Во 1866 година Ниче се запознава со делата на Фридрих Алберт Ланге. Овие двајца мислители особено влијаеле врз Ниче, а влијанието на Шопенхауер особено ќе се чувствува во подоцнежните дела на Ниче. Од друга страна тој бил под влијание и на теоријата на Чарлс Дарвин и материјализамот. Културна средина го поттикнала да ги прошири хоризонтите кон филологијата и да продолжи со проучувањето на филозофијата. Во 1867 година Ниче се пријавил во пруската армија и бил поставен во Наумбург. Меѓутоа, во март 1968 година се повредил јавајќи и останал без служба, како неспособен за отслужување на воениот рок. Како резултат на тоа, Ниче повторно се вратил кон своите студии, по што успешно ги завршил следната година, кога се запознал со Рихард Вагнер. Пред крајот на својот живот, самиот Ниче ги опишува интимните односи со Вагнер како „денови на доверба, веселост... длабоки часови“, изјавувајќи дека „над нашето небо никогаш не помина ниеден облак“. Притоа, Ниче тврди дека токму односите со Вагнер најдлабоко и најсрдечно го закрепнале и дека „не би ја издржал својата младост без вагнеровата музика“. Затоа, Ниче го нарекува Вагнер „голем добротвор на својот живот“.
Душевните тегоби и смртта (1889-1900)
На 3 јануари 1889 година, Ниче доживеал ментален колапс. Двајца полицајци му пришле, откако тој предизвикал нарушување на јавниот ред на улиците во Торино. Што всушност се случило, останува непознато. Во следните неколку дена, Ниче им праќал на своите пријатели кратки ракописи, познати како Wahnbriefe (Писма на лудилото). Потоа, тој бил примен на лечење во психијатриската клиника во Базел и оттогаш покажувал сериозни психички нарушувања. Во 1890 година, Ниче се преселил во домот на својата мајка во Нирнберг, и тогаш неговите пријатели размислувале што да прават со неговите необјавени дела. Во јануари 1889 година, тие решиле да се продолжи со издавањето делото Самрак на идолите, а одлучиле да се повлечат од објавувањето на Антихрист и Ecce Homo, сметајќи дека имаат радикална содржина и би можеле да предизивикаат напади од страна на јавноста. Во 1893 година, од Парагвај се вратила Елизабета, сестрата на Ниче, и таа започнала да ги проучува делата на Ниче и го презела нивното објавување. Од 1897 година, Ниче живеел во Вајмар, каде што Елизабета се грижела за него. Во 1898 и 1899 година, Ниче претрпел најмалку два мозочни удара кои му предизвикале делумна парализа. Во август 1900 година, тој имал уште еден мозочен удар и умрел околу пладне на 25 август. Елизабета го погребала покрај нивниот татко.
Љубомир Далчев
Животопис
Галерија
Белово (Пиринско)
Османлиско Царство
Првите пишани извори за Белово биле во отоманските регистри од 1611 - 1617 и 1623 - 1625 година, во кои селото се споменува со 93 муслимански и 80 немуслимански домаќинства. Во XIX век, заедно со земјоделството и сточарството, се развивило и преработката на железна руда. Покрај Беловска река имало смокви. Рудата се набавувала главно од селата Караќој, Неврокопско и Крчово и Крушево, Демирхисарско. Како резултат на тоа, железото било преработувано во 2 - 3 работилници. Од железо биле изработувни мотики, потковици, лакови и слично. Истите биле продавани во градовите Валовишта, Сер и Солун. Во втората половина на 19 век, како резултат на интензивната конкуренција на западноевропската металургија на османлискиот пазар, повеќето занаети поврзани со производство на метал и обработка на метали се намалиле.
Бугарија
==Население ==
Горан Славковски
Горан Славковски (роден на ) кој е еден од најталентираните напаѓачи во Европа на негова возраст, е роден во шведскиот град Скравлинге на 8 април 1989 година. Иако е роден во Шведска, Горан потекнува од скопското село Бразда, каде што живеело семејството Славковски пред да замине во скандинавската земја на печалба.
Црква „Св. Ѓорѓи“ - Долни Балван
Историја
За црквата нема податоци кога е подигната, ниту пак од кого е осветена.
Пејо Јаворов
Животопис
Во тоа време бил симпатизер на Бугарската работничка социјалдемократска партија, а во 1897 година влегол во контакт со Македонската револуционерна организација.
Бил уредник на голем број на весници кој биле поврзани со македонското и одринското револуционерно движење, како што биле в. Дело, в. Слобода или смрт, в. Автономија, в. Илинден.
Портретна фотографија
Портретна фотографија
Сепак, многу портрети се направени за јавно прикажување на асортиманот на уметничкиот портрет, како рекламен портрет кој се користи за прикажување на годишен извештај на компанија, како промотивен портрет кој може да се најде на корица од книга покажувајќи го авторот на книгата.
Пополнувачко светло
Поставено наспроти централното светло, пополнувачкото светло ги пополнува или омекнува сенките на неосветлената страна на лицето. Јачината на ова светло вообичаено е помеѓу 1/3 и 1/4 од јачината на централното светло. Ова се изразува како размер од 3:1 или 4:1. Кога размерот е 3:1 ова некогаш се нарекува Кодак осветлување бидејќи овој размер беше препорачан од Кодак во прирачниците за првичните камери од оваа компанија.
Леќи
Леќите кои се користат кај портретската фотографија се класично брзи, средни фотографски леќи, иако може да се користат секакви леќи, во зависност од уметничките потреби. Класичната фокусна должина е во опсег од 80-135mm на 35 милиметарска филмска лента и околу 150–400 mm на Голем формат, што историски гледано е прв во фотографијата. Првата леќа специјално наменета за портрети е Петзвал леќата направена во 1840та од Џозеф Петзвал. Таа има релативно тесно поле на прегледност од 30 степени, фокусна должина од 150mm и брзина на односната апертура (f-број) во распон од 3.3-3.7. Ваквото поле на прегледност овозможува добра персперктивна дисторзија кога субјектот е фотографиран на тој начин што се вклучени неговата глава и рамења. Со пошироко-аспектните леќи (со пократка фокусна должина) потребно е да се фотографира од блиску (за еднаква големина на полето), и перспективно нарушениот краен резултат е релативно поголем нос и помали уши, што се смета за непријатен и личи демонски. Широко-аспектните леќи може да се користат за уметнички ефекти, особено за создавање на гротеска слика. Спротивно на тоа, подолга фокусната должина резултира со поголемо изедначување – бидејќи се користи од подалеку – но кога се користи од голема далечина, ова ја отежнува комуникацијата и ја намалува врската; сепак може да се користат кај модната фотографија, но за големите далечини е потребен гласноговорник или воки-токи за комуникација со моделот или асистентите. Во овој избор, разликата на перспективната дисторзија помеѓу 85 mm и 135 mm е прилично незабележлива.
Најчесто се користи додатна леќа, од две причини: зумирање не е потребно за поставените снимки (исто така додатните леќи се полесни, поевтини, побрзи и поквалитетни), и бидејќи леќите за зумирање може да презентираат мошне неубава геометриска дисторзија (светла дисторзија или игленична дисторзија). Сепак, може да се користат леќите за зумирање, особено кај искрените снимки или за да се добие креативно врамување.
Хаити
Политички систем
Хаити е полупретседателска република со повеќепартиски систем. На чело на државата се наоѓа претседателот кој е избран на претседателски избори. Премиерот на Хаити е шеф на владата и е назначен од претседателот. Извршната власт е во рацете на претседателот и премиерот т.е. владата. Законодавната власт во Хаити е во рацете на владата и дводомниот парламент на Аити.
Стопанство
Според сите економски мерења, Хаити е најсиромашната држава во Америка. Номиналниот БНП во 2007 бил 7.018 милијарди долари со БНП по глава на жител од 790 долари.
Административна поделба
Хаити е поделен на департмани. Во државата има 10 департмани. Подолу следува список на департманите со главните градови.
Население
90–95% од Хаиќаните сè до африканско потекло, додека останатите 5 - 10 % се мешани. Мал процент на бели луѓе се со, воглавно, арапско германско, француско, полско, шпанско и еврејско потекло.
Галија (брод)
Првите галии
Првите морнари имале малку навигациски помагала. Поголем број од античките и средновековните бродови пловеле покрај бреговите поради полесната навигација, можностите за трговија со локалните крајбрежни места, како и крајбрежните ветрови и струи коишто можеле да бидат искористени. За разлика од бродовите со едра, за галиите била важна пловидбата во близина на брегот, бидејќи често им биле потребни плитки делови за своите луѓе, а биле и изложени на голема опасност за време на невреме. За разлика од бродовите со едра, галиите можеле да пловат по малите заливи и плажи на пристаништата, да пловат по река, вода длабока само еден метар, па дури можеле да бидат пренесувани по копно за да може да бидат на располагање и при пловидбата по езерата. Тоа ги направило погодни за напади по копно. Во античко време најпознат пренос бил коринтскиот Диолк. Најдоцна до 429 пр.н.е. (Тукидид 2.56.2), а веројатно и порано (Херодот 6.48.2, 7.21.2, 7.97), галиите биле прилагодени за превоз на коњи, кои им давале коњаничка поддршка на трупите, кои исто така се возеле на галиите.
Како што бродовите се приближувале до бреговите и пробивале низ архипелазите за да не ризикуваат низ отворено море, морале да бидат дизајнирани за такво управување. Масовното веслање овозможувало придвижување на бродот.
Квинквереми и полиреми
Според современите историчари бројот кој се користел за именување на таквите големи галии, бил бројот на редови од веслачи од обете страни на бродот, а не бројот на веслачи. Поради тоа, квадриерите имале три можни дизајни: еден ред весла со четири веслачи, два реда весла со по двајца веслачи или три реда весла со по двајца веслачи кои ги повлекувале врвовите на веслата на сите страни. Веројатно постоеле галии во сите три дизајни. Учителите веруваат дека квинкверемите имале три редови весла со по два веслачи, кои ги влечеле веслата на секој крај.
Пропаѓање
Поради својата ниска висина над водата и малиот капацитет, воените галии обично биле издржливи, крајбрежни и бродови на кратки растојанија. Како што бројот на трговски морнари се зголемувал, така галиите на отворено море и зимско едрење станувале безначајни пред да станат застарени во битките. Галијасите се развиле во едрење, а подоцна и средоземните галеони. Галеоните во северна Европа се развивале напоредно со развојот на бродовите, кои личеле на когови.
ЖС „Долни Балван“
Железничката станица „Долни Балван“ — железничка станица на железничката линија Велес-Кочани во селото Долни Балван, во средишниот дел на Македонија. На неа поминуваат регионалните домашни возови од Скопје кон Кочани. Станицата поседува еден колосек.
Манџово
Манџово — село во Светиврачко, Пиринска Македонија, денес во општината Свети Врач на Благоевградската област, југозападна Бугарија.
Географија и местоположба
Селото Манџово се наоѓа на 23 километри југоисточно од Свети Врач и на 4 километри од Мелник. Селото се наоѓа на надморска висина од 391 метри. Атарот на селото зафаќа површина од 8.266 км2.
Османлиско Царство
Според статистиката на Васил К’нчов („Македонија. Етнографија и статистика“) во 1900 година селото имало 300 жители, сите Македонци. Селото било под влијание на Бугарската егзархија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 360 Македонци под врховенството на Бугарската егзархија.
ПУ „Страшо Пинџур“ - Долни Балван
Местоположба
Објектот на училиштето се наоѓа во самото село Долни Балван.
Вардар (појаснување)
Вардар е најголемата река во Република Македонија и важна река во Грција. Името исто така може да се однесува и на:
Двојна ѕвезда
Визуелни двојни ѕвезди
Посјајната ѕвезда од визуелниот двоен систем се нарекува примарна ѕвезда, а другата се смета за секундарна. Во некои печатени изданија (посебно во постарите), секундарната ѕвезда се нарекува придружничка. Ако ѕвездите се со иста сјајност, тогаш обично се прифаќа ознаката која им ја дал оној што ги открил.
Регионален пат 2343
Делници
Регионалниот пат 2343 според Јавното претпријатие за државни патишта има вкупно 1 делница.
Петар Миљковиќ - Пепек
Творештво
Од друга страна, работел врз монографската интерпретација на одделни споменици и нивното место во средновековната културна историја, што резултирало со продукција на извонредни изданија, во кои: ja осветлил сложената ликовна концепција на фрескоансамблот на: Во својот творечки опус, Петар Миљковиќ - Пепек разрешил многу различни и комплексни проблеми на средновековната уметничка продукција, збогатувајќи ja стручната библиографија на византолошката наукасо драгоцени податоци, согледувања, теории и идеи, истовремено поставувајќи и отворајќи многу нови прашања и претпоставки за идните генерации научници. Петар Миљковиќ - Пепек бил благородна личност, искрен соговорник, коректен соработник, голем учител. Знаел да пофали и поттикне, умеел да раскажува интересни и возбудливи приказни за своите теренски истражувања и духовито ce осврнувл на дамнешните и сегашните препреки и незгоди. Кон крајот на својот живот бил преокупиран со Нерези, со симболиката на длабокото синило на Нерешките фрески што ja впило сакралната тага на Страсниот циклус,како и ликовите насликани во Варошкиот „Свети Димитрија “, на иконописната збирка од Марковиот манастир, со величината на македонскиот културен трезор, за идните истражувања. Своите студенти ги научил да ги почитуваат и негуваат културните придобивки од минатото и да ги вградат во сопствената културна матрица на современи македонски интелектуалци. Претставителните димензии на македонското културно наследство, во кое ce вбројуваат раскошните архитектонски концепти на сакралните градби, неповторливите фрескоансамбли обележани со вонземска убавина и спектакуларната колекција на средновековни икони, ce плод на долговековните напори на избраните творци да остават трајна и благородна трага во секогаш променливиот свет на историјата. Откривајќи ги нивните дела, подарени на величествената културна ризница на човештвото, укажувал на непроценливото уметничко наследство и милениумски долгите културни традиции, големиот влог што Македонија може да и го понуди на светската историја. Неговото научно дело, благородната посветеност на грижата за културните споменици и заштитата на историско-уметничкиот хабитус на нашето подрачје, надалеку ги надминаа тесните локални и државни рамки и го ситуираа македонското културно наследство во творечкиот космос на светското семејство на народите
Награди
Во многубројните награди и признанија се издвојуваат меѓудругите и:
1014
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1014 година се протега во 3650 и 3651, додека според второто гледиште, годината трае во текот на 3710 и 3711 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1557. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 404 и 405 исламска година.
Пожега (Хрватска)
Пожега (хрватски: Požega) — град во Хрватска. Пожега се наоѓа во историско-географската област Славонија, а административно е дел од Пожешко-славонската жупанија, каде е и административен центар. Според пописот од 2011 година Општина Пожега имала население од 26,248 жители.
Големи и мали (роман)
Содржина
Романот се состои од 24 глави: На улицата „Караорманска“ живеело детето Диме, наречено Диме Такси, бидејќи тој постојано им го носел багажот на луѓето кои се населувале или доаѓале на гости во таа улица. Еднаш, во улицата дошол еден човек по име Стево кој се сместувал во станот на тетка Донка, чиј сопруг бил во затвор. Потстанарот добил бројни домашни обврски во куќата, а тетка Донка постојано се карала со соседите. Во улицата живееле луѓе со различни карактери, а децата правеле бројни палавштини. За разлика од останатите возрасни жители на зградата, кои постојано се карале, единствено судијата водел мирен, повлечен и пристоен живот. Тој бил многу сиромашен човек и никој не знаел ништо за неговото минато. Исто така, тој бил единствениот кој имал разбирање за децата, а тие пак ги слушале само неговите совети. Еден ден, децата забележувале дека судијата подолго време не излегувал од визбата во која живее и откриле дека тој е болен. Тогаш, децата му помагале да оздрави при што ја дознале и неговата приказна: тој бил среќно оженет човек, угледен судија, но неговата ќерка умрела во несреќен случај, а жена му полудела од тага; тогаш, тој ја продал куќата и се преселил во овој град. По таа средба, кај Ѓоре, дете без татко, се родило посебно чувство кон судијата. Но, крупни промени се случувале и кај другите деца од улицата и тие решиле да стават крај на караниците на возрасните. Оттука, тие одржувале состаноци на кои ги решавале проблемите на возрасните. Притоа, тие ги казнувале некои од возрасните, а самите се организирале и ја уредувале улицата и зградата и, воопшто, живееле како сложна и среќна заедница. Тогаш, судијата решил да се ожени со мајка му на Ѓоре, а, исто така, помагал мажот на Донка побрзо да излезел од затвор. Судијата повторно добил работа во судот и се вселил во друг стан на истата улица, а возрасните почнувале да му се додворуваат. По враќањето на сопругот на Донка, потстанарот се селил во друг стан на соседната улица.
Cruciata
Cruciata е род на цветни растенија во семејството Rubiaceae. Го има во Европа, северна Африка и низ јужна и централна Азија од Турција до западна Хималаја и север до регионот Алтај на Сибир.
Врања
Османлиско Царство
Во 1891 година Георги Стрезов за селото напишал: .
Бугарија
По крајот на Балканските војни, селото било вклучено во составот на Бугарија.
==Население ==
Црква „Св. Ѓорѓи“ - Доленци
Свети Ѓорѓи (позната и како Свети Ѓорѓија) — главна селска црква во битолското село Доленци, сместена од десната страна на патот кон селото Гопеш.
Винарска визба „Далвина“
Клима
Климата во Струмичкo-радовишката Котлина е средоземна. Во лозовите насади забележливо е лесно ветре преку целата година, просечната температура во периодот на вегетација изнесува 22 степени Целзиусови, има 210 сончеви денови, малку дождови и ниска релативна влажност.
Регионален пат 2345
Делници
Регионалниот пат 2345 според Јавното претпријатие за државни патишта има вкупно 2 делници.
Ким Ки-Дук
Ким Ки-Дук (김기덕, 20 декември,1959, Бонгва, Јужна Кореја) - е корејски филмски режисер и сценарист.
Делајл Стјуарт
Го има откриено и астероидот 475 Окло.
Марко ван Гинкел
Позајмица во Милан
Ван Гинкел го имал својот прв настап за Милан на клупата против Парма на 14 септември 2014 година, но дебитирал дури на 23 септември. На 23 септември, тој го направил својот прв старт, како и своето деби, за Милан против Емполи. Неговото деби, сепак, било прекинато бидејќи бил изнесен на носилки во 34. минута, откако се здобил со повреда на зглобот.
На 30 ноември, Ван Гинкел конечно бил прогласен за доволно подготвен за да започне за Милан во натпреварот против Удинезе. Тој го одиграл речиси целиот натпревар, заменет за Рикардо Монтоливо во 89. минута во победата на Милан со 2-0. Во следниот натпревар, на 7 декември, Ван Гинкел повторно бил оставен на клупата како неискористена замена бидејќи Милан паднал во поразот од 1–0 против Џенова.
Ван Гинкел направил најлош пресврт бидејќи заработил повреда на глуждот за време на тренингот предизвикана од соиграчот Сали Мунтари. Справувањето од Мунтари било опишано како „тежок предизвик, но тоа не беше насилен предизвик“ од главниот тренер Филипо Инзаги; со повредата, Ван Гинкел паузирал два месеци.
Ван Гинкел се вратил на клупата на 18 јануари 2015 година, но дури на 24 јануари Ван Гинкел се вратил на теренот, играјќи против Лацио; бил заменет во 55. минута. Ван Гинкел играл секоја минута во лигата од 4 април, и на 9 мај, тој го постигнал првиот гол во победата од 2-1 на домашен терен над Рома.
Стил на игра
Ван Гинкел првенствено игра како централен играч од средниот ред, но е пофален за неговата способност да игра на многу позиции, вклучително и одбранбениот среден ред и низ напаѓачкиот среден ред. Од неговите рани играчки денови во Витесе, тој првенствено играл во напаѓачка улога, иако созреал во неговата способност да игра во подлабока одбранбена улога. Ван Гинкел е препознаен како солиден, добро заокружен играч кој ги има сите алатки на идна суперѕвезда. На теренот тој е надалеку познат по неговата зрелост на топката, импресивната контрола на топката и широкиот опсег на додавања. Нему му е удобно со двете стапала, прави интелигентни трчања во шеснаесетникот и има исклучителен удар од далечина.
Олигопол
Теорија на олигополот
Првата теоретска разработка на олигополот ја дал Антоан Огистен Курно во 1838 година. Тој го разгледувал случајот во кој две фирми поседуваат по еден извор на минерална вода која е многу ценета од купувачите. Притоа, изворите се слободни за користење, т.е. не постојат трошоци за производство на водата. Ако двете фирми се здружат, тогаш тие ќе основаат монопол и ќе ја продаваат водата по монополска цена при што ќе го максимизираат заедничкиот профит. Монополското здружување може да биде едно решение на проблемот на олигополот, но тука се поставува прашањето: Како ќе се дели профитот меѓу двете фирми? Курно не дал објаснение на ова прашање, туку ја отфрлил можноста за монополска соработка меѓу двете фирми. Тој ја продолжил анализата врз основа на претпоставката дека двете фирми дејствуваат независно една од друга, т.е. секоај фирма смета дека нејзиното производство нема влијание врз обемот на производството на другата фирма. Во тој случај, едната фирма ќе почне со определен обем на производство, а другата фирма ќе го земе тоа производство како дадено и ќе настојува да го одреди своето производство со кое ќе го максимизира профитот. Потоа, првата фирма ќе го земе производството на другата фирма како дадено и под таа претпоставка ќе го одреди своето производство со кое ќе го максимизира профитот. Така, оваа „игра“ ќе продолжи сè додека не се дојде до рамнотежната цена и рамнотежното производство на двете фирми. Притоа, ако не постојат трошоци на производството, пазарната цена ќе биде еднаква на 100/(n + 1), каде n е бројот на фирмите. Можат да се дадат две критики на решението на Курно: прво, во неговата анализа, двете фирми дејствуваат независно, т.е. не учат од искуството; второ, основната претпоставка (дека едната фирма го зема производството на другата фирма како дадена) е целосно произволна.
Регионален пат 2346
Делници
Регионалниот пат 2346 според Јавното претпријатие за државни патишта има вкупно 2 делници.
Кралство Црна Гора
Кралството Црна Гора е период во историјата на Црна Гора, кој траел од 1910 – 1918 година. Кралството Црна Гора настанало од Кнежевството Црна Гора и било монархија, чиј денешен наследник е Република Црна Гора. Легално, кралството било уставна монархија, а во пракса владеењето било апсолутистичко. Единствениот крал на Кралството Црна Гора бил Никола Петровиќ.
Прва светска војна
Во текот на првата година од војната, немало судири од поголеми размери меѓу Црна Гора и Австроунгарија. Херцеговскиот одред на почетокот од август извршил напад и напредување кон Требиње и Билеќа, но во средината на август биле принудени да се повлечат, но Австроунгарија не успеала да го заземе Грахово. Од октомври следело затишје на воените судири.
Окупација и ослободување
Сепак во 1916 година, принцот Мирко и дел од членовите на владата ја потпишале капитулацијата, ја разоружале војската и дозволиле Австроунгарија да воспостави своја администрација. Дел од војниците се вратиле дома, дел отишле во комити, а дел избегал во странство и дел се повлекол заедно со српската војска, преживувајќи ја целата нејзина голгота, за да подоцна заедно влезат на Солунскиот фронт. Австроунгарија веднаш по преземањето на администрацијата го укинала кириличното писмо и ја наметнала латиницата.
Административна поделба
Областите биле: Катунска, Ријечко-љешанска, Приморско-црмничка, Зетска, Брдска, Никшиќка, Вучедолска, Дурмиторска, Морачко-ровачка, Васојевиќка.
Тијаго Илори
Животопис
Роден е во Хампстед, Лондон, од татко британец со нигериско потекло и мајка португалка. Своето детство го поминал во градот Албуфеира, каде започнал да игра фудбал.
Клупска кариера
Следната сезона бил проследен на нова позајмица, овојпат во Бордо. За франускиот клуб одиграл 12 натпревари и постигнал еден гол во ремито 1-1 против Сент Етјен.
На 29 јануари 2019, Илори се вратил во Спортинг Лисабон по 5 и пол години, потпишувајќи четири и пол годишен договор со клубот.
Алберт Ајнштајн
Младост и образование
Во неговите рани тинејџерски години, Ајнштајн ја посетувал прогресивната гимназија Луитполд. Неговиот татко имал намера тој да следи електрично инженерство, но Ајнштајн се судрил со авторитетните во училиштето и со школскиот режим. Тој подоцна напишал дека духот на учење и креативноста биле изгубено во строго учење на памет.
Политички погледи
Познато е неговото залагање за одбрана на човековите права, кое особено дошло до израз за време на макартизмот во САД. Кога истакнатиот црнечки водач В. Е. Б. Дибуа бил обвинет дека е комунистички шпион, Ајнштајн сам се пријавил за сведочи во негова корист. Во таа прилика, Ајнштајн изјавил: „Расизмот е најголема болест на Америка.“ По објавата на Ајнштајн дека ќе сведочи во одбрана на Дибуа, обвинението против него било повлечено.
Најконтроверзен е ставот на Ајнштајн кон атомската бомба. Непосредно пред почетокот на Втората светска војна, на 2 август 1939 година Ајнштајн му напишал писмо на американскиот претседател Френклин Рузвелт, поттикнувајќи го да започне истражувања за пронаоѓање на јадрено оружје. Сепак, подоцна Ајнштајн се спротивставил на употребата на јадреното оружје и не учествувал во проектот за создавање на атомска бомба. По војната, Ајнштајн се промовирал како еден од најголемите критичари на јадреното оружје.
Раец (река)
Хидрографија
Реката е долга 33 км и нејзиниот тек има релативен пад од 42,3 ‰. Нејзиното сливно подрачје зафаќа вкупна површина од.
3 Јунона
Особености
Астероидот кружи на малку помало средно растојание од Сонцето отколку Церера и Палада. Има умерено наклонета орбита со околу 12° кон еклиптиката, но таа е крајно занесена, повеќе од Плутоновата. Овааа голема занесеност повеќе ја доближува до Сонцето во перихел отколку Веста, а подалеку во афел отколку Церера. Од сите астероиди со пречник преку 200 км, само 324 Бамберга има позанесена орбита.
Набљудувања
Јунона е првиот астероид забележан како прикрива друго тело. Минала пред слаба ѕвезда (SAO 112328) на 19 февруари 1958 г. Оттогаш се забележани неколку затскривања, од кои најкорисно е она на SAO 115946 на 11 декември 1979 г. заведено од 18 различни набљудувачи. На 29 јули 2013 г. астероидот ја затксрил ѕвездата PPMX 9823370 со величина од 11,3, како и 2UCAC 30446947 на 30 јули 2013 г.
1002
1002 (Римски бројки) — година според општоприфатениот календар. Тоа била 1002 година од новата ера, 2. од вториот милениум, 2. од XI век и трета од 1000-тите.
Фотоновинарство
Безбедносната Администрација на Фармите
Од 1935та до 1942та, Безбедносната Администрација на Фармите и нејзиниот претходник Администрацијата за Преселување беа дел од Новиот договор на Франклин Рузвелт, и беа создадени за да занимаваат со земјоделските проблеми и селската сиромаштија поврзани со Големата криза. Посебен фотографски сектор, предводен од Рој Страјкер, беше наменет за едвај да обезбеди односи со јавноста за нејзините проблеми, но наместо тоа создаде една од најдобрите колекции на документарни фотографии некогаш создадена во Америка. Дека овој обид може да се нарече „фотоновинарство“ е дискутабилно, бидејќи фотографите од Агенцијата за Фармерски Услуги имаа повеќе време и извори одошто повеќето фотографи обично имаат за да ја создадат нивната работа.
Златна ера
Во „златната ера“ на фотоновинарството (1930-1950), некои магазини ( Picture Post  (Лондон),  Paris Match  (Париз),  Arbeiter-Illustrierte-Zeitung  (Берлин), Life (Америка), Sports Illustrated  (Америка)) и весниците (The Daily Mirror  (Лондон), The New York Daily News  (Њујорк) по голема мера ја изградија нивната огромна публика и репутација со користењето на фотографијата, и фотографите како Роберт Капа, Алфред Ејсенштед, Маргарет Бурк-Вајт и В.Јуџин Смит станаа добро познати имиња.
Зголемување на бројот на фото-агенции
Во 1947 неколкумина славни фотографи ја основаа интернационалната фотографска заедница Магнум Фотос (Magnum Photos). Во 1989 беше формирана Корбис Корпорејшн и во 1993 Гети Имиџес (Getty Images). Овие моќни фотографски архиви ги продаваа правата на фотографиите и другите слики.
Етнички и легални гледишта
Фотоновинарството работи под истите етничко-објективни пристапи кои важат и за другите новинари. Што и како да фотографираат, и како да ги штампаат се постојани прашања за обмислување. Честопати, постапките на суб-уредникот или уредникот на фотографија, кои стануваат одговорни по испораката на фотографијатана новинарските организации, можат да ублажат или побудат етнички конфликти. Исто така, често фотоновинарот нема контрола врз финалната примена на неговите фотографии. Појавата на дигиталната фотографија нуди сосема ново царство на можности за злоупотреба, размножување и пренос на фотографиите, со што неизбежно отежна многу од постоечките етнички спорни прашања. Спорните прашања вклучуваа злоупотреба на фотографијата – до кој степен е прифатливо? – во фотографиите од различни периоди (особено од војна – погледни првични примероци од воена фотографија: историја), и неисправни или лажни наслови. Полемиките на Фотографиите од Војната во Либан 2006 се значаен пример за некои од овие прашања, и погледни исто така злоупотреба на фотографии: употреба во фотоновинарството за други примери. Националната Асоцијација на Новинарски Фотографи на Америка, и други професионални организации, го уредија етничкиот кодекс за да се определи пристапот кон овие спорни прашања. Големите етнички прашања честопати се запишани во законот повеќе или помалку успешно. Правните гледишта на фотографијата можат значително да се разликуваат од една до друга нација. Правната ситуација е многу покомплицирана кога фотоновинарството направено во една земја често ќе биде објавувано во многу други земји.
Влијанието на новата технологија
Помалите, полесни камери на големо ја подобрија улогата на новинарскиот фотограф. Од 1960тите, моторните погони, електронските блицови, ауто-фокусот, подобрите леќи и другите подобрувања на камерите овозможија полесно фотографирање. Новите дигитални камери ги ослободија фотоновинарите од ограничувањето на должината на филмската лента, со тоа што илјадници слики можат да бидат меморирани на само една мемориска картичка.
Хајнрих Даре
Животопис
Во 1864 година неуспешно се обидел да ги најде Марсовите месечини, и поставил горна граница од 70 лачни минути како растојание од кое би требало да се бараат месечините на Марс.
Регионален пат 2347
Делници
Регионалниот пат 2347 според Јавното претпријатие за државни патишта има вкупно 4 делници.
Европско првенство во кошарка 2013
Избор на домаќин
Босна и Херцеговина, Хрватска, Чешка, Германија, Италија и Словенија беа потенцијални кандидати за домаќин на Еуробаскетот. Земјите кои беа заинтересирани требаа да ја достават својата кандидатура до 31 август 2010. На 5 септември 2010, беше известено дека само две земји го сториле тоа, Италија и Словенија. На 15 октомври 2010, Италија се откажа, па Кошаркарска Федерација на Словенија остана единствена организатор.
Приклучување на Хрватска кон ЕУ
Соработка со Меѓународниот кривичен суд за поранешна Југославија
Европскиот совет, по самитот на 20 декември, 2004 година, одлучил следниот 17 март да биде датум за почеток на преговорите за влез, под услов Хрватска да продолжи целосна да соработува со МКТЈ. На 16 март, 2005 година, ден пред да започнат преговорите, ЕУ го одложила почетокот на преговорите. Обвинителството на МКТЈ ги оценило хрватските напори за приведување на генералот во бегство Анте Готовина (обвинет од МКТЈ за воени злосторства и злосторства против човештвото, но на слобода од 2001 година) како ниту навремени ниту доволни.
Света Елена, Вознесение и Тристан да Куња
Втора светска војна и понатамошно воено присуство
Военото леталиште на Вознесение денес е во здружена команда на Британија и САД, и воедно служи како средиште за вселенски врски, електронско разузнавање и наземна станица за воздушно-поморска пловидба. Тука е сместен еден од четирите постоечки земски антени за прием на сигнали од ГПС-сателити.
Географија
Иако сите три територии се настанати со вулканизам, само групата на Тристан да Куња покажува тековна вулканска активност.
Административна поделба
Административно, секоја територија има свој совет. Гувернерот претседава со Законодавниот совет на Света Елена, а управниците на Вознаесение и Тристан да Куња претседаваат со нивните островски совети.
Водушен сообраќај
Аеродромот на Света Елена почнал со редовни патнички летови на 14 октомври 2017 г. Одговорен превозник е „Ерлинк“ (Airlink), кој лета до аеродромот во Јоханесбург секоја сабота, и се враќа истиот ден (или во недела во викендите кога летовите се продолжени до Вознесение).
Проект Писта (сезона 4)
Епизода 13: Финале (Дел 1)
На четворицата преостанати дизајнери им се дадени пет месеци и 8000 долари да создадат колекција од дванаесет изгледи за Модната недела. Три и пол месеци подоцна, Тим го посетува секој од дизајнерите за да го процени нивниот напредок. Дизајнерите се враќаат во Њујорк по пет месеци. Крис и Рами треба да ги одберат своите три најдобри комбинации од нивните колекции, а им се дадени три часа да се вклопат во однапред избраните модели и да ја подготват косата и шминката пред ревијата на пистата; секој од нив може да користи помош од еден од другите натпреварувачи (Џилијан со Рами, Кристијан со Крис). Победникот на ова шоу на писта, Рами, им се придружува на другите двајца, Џилијан и Кристијан, во конкуренција на шоуто на Брајант Парк.
Стојмен Тасевски
Животопис
Произлегува од сиромашно семејство. Завршил основно училиште, а потоа се занимавал со земјоделство. Во септември 1944 година стапил во борбените редови на Треттата македонска ударна бригада. Бил учесник во бројни борби и акции против непријателот. Учествувал и во жестоката битка против балистите и Германците во реонот на Треска. На 13 ноември 1944 година, со бригадата успешно се пробил кон Скопје. Храбро загина во уличните борби водени за ослободувањето на главниот град на Македонија.
971
971 (Римски бројки) — година според општоприфатениот календар. Тоа била 971 година од новата ера, 971. од првиот милениум, 71. од X век и втора од 970-тите.
Битка кај Мека (1918)
Последици
Оваа битка го означил крајот на османлискиот калифат во земјата. Самиот управител бил соборен од власт од страна на Ибн Сауд и неговиот сон за основање на арапска држава од Јемен до Сирија останал нереализиран.
Гери Никол
Кариера
Во 2014 година, учествувала во бугарското музичко шоу The X Factor како дел од групата на Sweet 16 заедно со Христина Христова и Мишел Штрамински. За време на претставата добија менторство од бугарскиот рапер Криско. Тие ја напуштија конкуренцијата откако беа елиминирани во седмиот круг во живо.
Бел Нил
Бел Нил (النيل الأبيض ен-Нил ел-абјад) — река во Африка, една од двете главни притоки на Нил, заедно со Синиот. Наречен е според бојата на глината што ја носи водотекот.
Извори на езерото Викторија
Според едно мислење, Нил настанува од реката Рувиронза, која извира кај Букирасаз во покраината Бурири, Бурунди. Според друго, тој настанува со реката Њабаронго, која доаѓа од шумата Њунгве во Руанда.
Планински Нил
Од градот Нимуле во Јужен Судан кај границата со Уганда, реката се нарекува Планински Нил или „Бахр ел-Џебел“ (, „Планинска Река“). Сè до 2006 г. сојузната држава Централна Екваторија низ која тече реката го носела името Бахр ел-Џебел.
Оток (Славонија)
Оток (хрватски: Otok) — град во Хрватска. Градот се наоѓа во историско-географската област Славонија, а административно е дел од Вуковарско-сремската жупанија. Според пописот од 2011 година градот имал 4,694 жители.
Барбадос
Население, јазик и религија
Најголема религија во Барбадос е христијанството кое е застапено со 95% од вкупното население. Англиканската црква била официјална црква сè до независноста на државата.
Стопанство
Барбадос е педесет и прва најбогата држава во светот според БНП(Бруто-општествен производ) по глава на жител. Барбадос има развиена мешана економија и висок стандард на живеење. Според Светската Банка, Барбадос е рангирана помеѓу 66 најприходни економии во светот. Историски гледано, економијата на Барбадос се засновала на производство на шеќер, но по 1970-те и 1980-те години економијата се ориентирала кон производството. Во последно време, владата на Барбдос стимулира намалување на невработеноста и доведување на странски инвестиции.
Тробоен ноќник
Дистрибуција
Во 2012 година бил пронајден примерок во јужна Англија.